《蜀》
唐代·徐夤

虽倚关张敌万夫，岂胜恩信作良图。能均汉祚三分业，

不负荆州六尺孤。绿水有鱼贤已得，青桑如盖瑞先符。

君王幸是中山后，建国如何号蜀都。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。